2015 m. lapkričio 26 d. Bendrojo Teismo (penktoji kolegija) sprendimas

Abertis Telecom ir Retevisión I / Komisija

(Byla T‑541/13)

„Valstybės pagalba — Skaitmeninė televizija — Valstybės pagalba skaitmeninės antžeminės televizijos diegimui atokiuose ir mažiau urbanizuotuose Ispanijos regionuose — Sprendimas pripažinti pagalbą iš dalies suderinama ir iš dalies nesuderinama su vidaus rinka — Pranašumas — Bendros ekonominės svarbos paslauga — SESV 107 straipsnio 3 dalies c punktas — Nauja pagalba — Pareiga motyvuoti“

1. Ieškinys dėl panaikinimo — Fiziniai ar juridiniai asmenys — Tiesiogiai ir konkrečiai su jais susiję aktai — Konkreti sąsaja — Komisijos sprendimas, kuriuo pagalba pripažįstama nesuderinama su vidaus rinka — Pagalbos gavėjo ieškinys — Priimtinumas (SESV 263 straipsnio ketvirta pastraipa) (žr. 40–43 punktus)

2. Ieškinys dėl panaikinimo — Priimtinumo sąlygos — Dviejų ieškovų pateiktas vienas ir tas pats ieškinys — Vieno iš ieškovų pateikto ieškinio priimtinumas — Būtinybė išnagrinėti antrojo ieškovo pateikto ieškinio priimtinumą — Nebuvimas (SESV 263 straipsnis) (žr. 44 punktą)

3. Valstybių teikiama pagalba — Komisijos tyrimas — Valstybės viena po kitos vykdomos neatsiejamai susijusios intervencijos — Kartu nagrinėjamų priemonių vertinimas — Leistinumas (SESV 107 straipsnio 3 dalis ir SESV 108 straipsnis) (žr. 53, 54 punktus)

4. Valstybių teikiama pagalba — Komisijos tyrimas — Bendras valstybės pagalbos užimtumui schemos tyrimas — Leistinumas (SESV 107 straipsnio 3 dalis ir SESV 108 straipsnis) (žr. 54 punktą)

5. Institucijų aktai — Motyvavimas — Pareiga — Apimtis — Komisijos sprendimas valstybės pagalbos srityje — Vykstant procesui Komisijos nurodytas motyvas, kuris nepaminėtas ginčijamame sprendime — Nepriimtinumas (SESV 107 ir 296 straipsniai) (žr. 61 punktą)

6. Ieškinys dėl panaikinimo — Dalykas — Sprendimas, grindžiamas keliais pagrindais, iš kurių pakanka bent vieno, kad jo rezoliucinė dalis būtų pagrįsta — Sprendimas valstybės pagalbos srityje — Tokio sprendimo panaikinimas — Sąlygos (SESV 263 straipsnis) (žr. 64, 112 punktus)

7. Valstybių teikiama pagalba — Sąvoka — Priemonės, skirtos įmonės vykdomų viešosios paslaugos įpareigojimų sąnaudoms kompensuoti — Sprendime „Altmark“ suformuluota pirmoji sąlyga — Aiškiai apibrėžti viešųjų paslaugų teikimo įpareigojimai — Įmonės naudos gavėjos, faktiškai įgaliotos vykdyti viešosios paslaugos įpareigojimus, nebuvimas — Įtraukimas į sąvoką (SESV 14 straipsnis ir SESV 107 straipsnio 1 dalis; prie ES ir ESV sutarčių pridėtas protokolas Nr. 26) (žr. 71, 78–81, 83–86, 88, 91–93 punktus)

8. Konkurencija — Įmonės, įpareigotos administruoti bendros ekonominės svarbos paslaugų teikimą — Transliavimo sektorius — Bendros ekonominės svarbos paslaugų nustatymas — Transliavimo paslaugų teikimo atskyrimas nuo transliavimo tinklų eksploatavimo — Leistinumas (SESV 107 straipsnio 1 dalis) (žr. 97–101 punktus)

9. Valstybių teikiama pagalba — Komisijos sprendimas — Teisminė kontrolė — Laisvas faktinių aplinkybių ir įrodymų vertinimas (žr. 102 punktą)

10. Konkurencija — Įmonės, įpareigotos administruoti bendros ekonominės svarbos paslaugų teikimą — Transliavimo sektorius — Tinklų eksploatavimo paslaugos apibrėžimas kaip bendros ekonominės svarbos paslaugos — Sąlyga — Technologinio neutralumo principo laikymasis (SESV 107 straipsnio 1 dalis ir SESV 108 straipsnis) (žr. 105, 106, 110 punktus)

11. Teismo procesas — Ieškinys — Formos reikalavimai — Pagrindų, kuriais remiamasi, santrauka — Analogiški reikalavimai dėl kaltinimų, kuriais grindžiamas ieškinio pagrindas (Bendrojo Teismo procedūros reglamento (1991 m.) 44 straipsnio 1 dalies c punktas) (žr. 116 punktą)

12. Valstybių teikiama pagalba — Draudimas — Nukrypti leidžiančios nuostatos — Komisijos diskrecija — Teisminė kontrolė — Ribos (SESV 107 straipsnio 3 dalis) (žr. 122, 123, 131 punktus)

13. Valstybių teikiama pagalba — Komisijos tyrimas — Komunikatas dėl perėjimo prie skaitmeninio transliavimo — Teisinis pobūdis — Orientacinės elgesio taisyklės, kuriomis Komisija apriboja savo diskreciją (SESV 107 straipsnio 3 dalis ir SESV 108 straipsnis; Komisijos pranešimas COM (2003) 541 final) (žr. 126 punktą)

14. Valstybių teikiama pagalba — Draudimas — Nukrypti leidžiančios nuostatos — Pagalba, kurią galima pripažinti suderinama su vidaus rinka — Vertinimas atsižvelgiant į SESV 107 straipsnio 3 dalies c punktą — Atsižvelgimas į ankstesnę praktiką — Neįtraukimas (SESV 107 straipsnio 3 dalies c punktas) (žr. 127, 139 punktus)

15. Valstybių teikiama pagalba — Draudimas — Nukrypti leidžiančios nuostatos — Atsižvelgimas į situaciją, egzistavusią priemonės priėmimo momentu (SESV 107 straipsnio 3 dalis) (žr. 135, 136, 138, 140 punktus)

16. Valstybių teikiama pagalba — Administracinė procedūra — Pagalbos suderinamumas su vidaus rinka — Įrodinėjimo pareiga, tenkanti pagalbos skirstytojui ir galimam gavėjui (ESS 4 straipsnio 3 dalis; SESV 107 straipsnio 3 dalis) (žr. 143 punktą)

17. Valstybių teikiama pagalba — Esama ir nauja pagalba — Esamą pagalbos schemą keičianti priemonė — Schemos kvalifikavimas kaip naujos pagalbos (SESV 108 straipsnio 1 dalis; Tarybos reglamento Nr. 659/1999 1 straipsnio c punktas; Komisijos reglamento Nr. 794/2004 4 straipsnio 1 dalis) (žr. 155–159 punktus)

Dalykas

Prašymas panaikinti 2013 m. birželio 19 d. Komisijos sprendimą 2014/489/ES dėl valstybės pagalbos SA.28599 (C 23/10 (ex NN 36/10, ex CP 163/09)), kurią Ispanijos Karalystė suteikė skaitmeninės antžeminės televizijos diegimui atokiuose ir mažiau urbanizuotuose regionuose (už Kastilijos-La Mančos ribų) (OL L 217, p. 52).

Rezoliucinė dalis

1. Atmesti ieškinį.